CELEX: 62016TN0151
Language: fi
Date: 2016-04-12 00:00:00
Title: Asia T-151/16: Kanne 12.4.2016 – NC v. komissio

1.8.2016   
            
            
               FI
            
            
               Euroopan unionin virallinen lehti
            
            
               C 279/29
            
         Kanne 12.4.2016 – NC v. komissio
   (Asia T-151/16)
   (2016/C 279/43)
   Oikeudenkäyntikieli: englanti
   
      Asianosaiset
   
   
      Kantaja: NC (edustajat: J. Killick ja G. Forwood, barristers, sekä asianajajat C. Van Haute ja A. Bernard)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan komission 28.1.2016 tekemän päätöksen, jolla kantaja on suljettu Euroopan unionin talousarviosta rahoitettavien hankintojen ja avustusten myöntämismenettelyjen ulkopuolelle ja jolla kantaja on merkitty unionin yleiseen talousarvioon sovellettavista varainhoitosäännöistä 25.10.2012 annetun Euroopan parlamentin ja neuvoston asetuksen (EU, Euratom) N:o 966/2012 (EUVL 2012, L 298, s. 1) 108 artiklan 1 kohdassa säädettyyn varhaishavainta- ja poissulkemisjärjestelmään
            
         
               —
            
            
               toteuttamaan pyydetyt prosessinjohtotoimet
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste, joka perustuu lievemmän rangaistuksen taannehtivaa soveltamista koskevan periaatteen (lex mitior) loukkaamiseen, koska riidanalaisessa päätöksessä asetusta N:o 966/2012 ei ole sovellettu sellaisena kuin se on muutettuna asetuksella 2015/1929 (1).
            
         
               2)
            
            
               Toinen kanneperuste, joka perustuu olennaisten menettelymääräysten rikkomiseen, koska tutkintaelintä ei ole kuultu eikä päätöstä ole tarkistettu siten kuin asetuksessa N:o 966/2012, sellaisena kuin se on muutettuna asetuksella 2015/1929, säädetään.
            
         
               3)
            
            
               Kolmas vaihtoehtoinen kanneperuste, joka perustuu suhteellisuusperiaatteen loukkaamiseen ja asetuksen N:o 2342/2002 (2) 133 a artiklan 1 kohdan rikkomiseen soveltamalla poissulkemista, joka on tapauksen olosuhteisiin nähden suhteellisuusperiaatteen vastainen.
            
         
               4)
            
            
               Neljäs kanneperuste, joka perustuu suhteellisuusperiaatteen ja ne bis idem -periaatteen loukkaamiseen, koska kantaja on jo aikaisemmin suljettu pois saman menettelynsä johdosta.
            
         
      (1)  Unionin yleiseen talousarvioon sovellettavista varainhoitosäännöistä annetun asetuksen (EU, Euratom) N:o 966/2012 muuttamisesta 28.10.2015 annettu Euroopan parlamentin ja neuvoston asetus (EU, Euratom) 2015/1929 (EUVL 2015, L 286, s. 1).
   
      (2)  Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23.12.2002 annettu komission asetus (EY, Euratom) N:o 2342/2002 (EYVL 2002, L 357, s. 1).